तां मियां साबू मदानै च जाई पुज्जा। मियां नाथ अपने मूंहै थमां खून पूंझेआ ते गौर कन्ने उसी दिक्खियै पन्छान करन लगा। मियां साबू गी पन्छानियै आखन लगा, जे तूं कियां आयां? मिलने दे चाς च जां फट्टै दे चाς च? मियां साबू दियां अक्खियां परसिज्जली आइयां। ओ बड़ी कश-मकश च पेई गेआ, जे चाचू होरें उसी कोह्‌के कसाले च सुट्टी दित्ती ऐ। उन्नै नाथै गी जै-जया कीती ते गलाया, जे ओ दौन्नें आस्तै आया ऐ। मियां नाथै खून कन्ने भरोची दी अक्खियें गी गुआलियै उसी दिक्खेआ ते त्रुटदे साह् कन्ने बोल्लेआ-“तुगी में पुत्तर मूजब पालेआ ऐ-तुगी मास खलांदा हा ते आपूं हड्डियां चूसदा हा। धौंथली थमां लेइयै गुमटै तगर तुगी चुक्कियै सैर करादा हा। इस्सै आस्तै जे मिगी ए दिन दिक्खना पौग।”